ПРОТОКОЛ

гр. ЛЕВСКИ, _03.04.  2008 г.

Левченски районен съд в публичното съдебно заседание на _трети април_ 2008 г.  в състав:

	  	Председател: СТОЙКА МАНОЛОВА
			       Съдебни заседатели: 
		 	                    
при участието на секретаря _Ваня Димитрова_ и прокурора _Чавдар Мънев_ сложи за разглеждане _н.д.о.х._ дело № _20084410200178, докладвано от съдия _Манолова_
На именното повикване в _9.30_ часа се явиха:

ЗА РП ЛЕВСКИ – явява се прокурор Чавдар Мънев.
ПОДСЪДИМИЯТ – лично и с адв. С. с пълномощно към делото.
ПО ДАВАНЕ ХОД НА ДЕЛОТО:

ПРОКУРОРЪТ – да се даде ход на делото.
АДВ. С. – да се даде ход на делото.
ПОДСЪДИМИЯТ Н. – да се даде ход на делото.
	Съдът

ОПРЕДЕЛИ:
ДАВА ХОД НА ДЕЛОТО:

СНЕ САМОЛИЧНОСТТА НА ПОДСЪДИМИЯ:
 
Р.Н. - роден на **.**.**** г. в гр.Л., обл. П., живущ в с. А., ул. „8. м.” №*, циганин, с българско гражданство, с начално образование, неженен, не осъждан, не работи, ЕГН **********.

На страните се разясняват правата по чл. 274 и 275 от НПК
ПРОКУРОРЪТ - Не правим отводи, нямаме нови искания
АДВ. С. - Не правим отводи. Нямаме нови искания
ПОДСЪДИМИЯТ Н. - Не правя отводи.
АДВ. С. - Постигнали сме споразумение с РП Левски. Моля споразумението да бъде утвърдено с произтичащите от това законови последици.

ПОДСЪДИМИЯТ Н. - Разбирам обвинението за което сключихме споразумение. Признавам се за виновен. Разбирам последиците от споразумението. Съгласен съм с тях. Доброволно подписах споразумението. Декларирам, че се отказвам  от разглеждане на делото по общия ред.

ПРОКУРОРЪТ - Моля да одобрите споразумението.

	Съдът намира, че така постигнатото между страните споразумение е пълно и не следва да бъдат внасяни промени в него, поради което
ОПРЕДЕЛИ:

	ВПИСВА в съдебния протокол съдържанието на окончателното споразумение постигнато по н.о.х.д.№20084410200178 по описа на РС-Левски, между РП-Левски, подсъдимия Р.Н., и защитника му адвокат С. споразумение, съгласно което:
	Подсъдимият Р.Н. се признава за виновен в това, че на 15.02.2008 г. в с. Асеновци, обл. Плевен, извършил непристойни действия, грубо нарушаващи обществения ред и изразяващи явно неуважение към обществото, състоящи се от поваляне на земята и лягане върху лицето на И. И., нанасяне на побой над лицето А. А. от с.с., нанасяне на удари над лицето П.П., М.П., А.К. и С. М., всички от с.с., както и отправяне на обиди и заплахи, като горното деяние по своето съдържание се отличава с изключителен цинизъм и дързост.  
	Налице е извършено деяние. Деянието е извършено от обвиняемия. Извършено е виновно при форма на вината евентуален умисъл.

Деянието съставлява престъпление по смисъла на чл.325, ал.2, във вр. с ал.1 от НК на Република България.
За извършеното от обвиняемия Р.Н. престъпление се налага наказание на основание чл. 325, ал.2, във вр. с чл. 325, ал.1, във  вр. с чл. 55, ал.1, т.2, б.”б”  от НК, а именно: пробация със следните пробационни мерки при условията на чл. 42а , ал.4, във вр. с ал.3, т.1, и т.3, във вр. с ал.2, т.1 и т.2 и т.6 във вр. с ал. 1 от НК, а именно:  
задължителна регистрация по настоящ адрес за срок от шест месеца, задължителни периодични срещи с пробационен служител за срок от шест месеца, както и безвъзмезден труд в полза на обществото в размер на 100 часа в рамките на една година.

ПРОКУРОР:  		ЗАЩИТНИК:                             ПОДСЪДИМ: 
      
	Съдът намира, че постигнатото между страните споразумение не противоречи на закона и морала и следва да бъде одобрено.	Предвид изложеното, съдът

ОПРЕДЕЛИ:

	НА ОСНОВАНИЕ чл.382 от НПК ОДОБРЯВА постигнатото по н.д.о.х. №20084410200178 по описа на РС-Левски  между РП-Левски, подсъдимия Р.Н. и защитника му адвокат С.  споразумение.
	ОПРЕДЕЛЕНИЕТО на съда е окончателно и не подлежи на жалба и протест.

Протоколът написан в с.з. и приключи в 9.55 часа.

СЕКРЕТАР:				ПРЕДСЕДАТЕЛ: